b'\n_START_ARTICLE_\nAordikaar\n_START_PARAGRAPH_\nAordikaareks (ladina arcus aortae) nimetatakse paljudel loomadel kehas asuvat arterit, mis on aordi osa._NEWLINE_Aordikaare areng, anatoomia, morfoloogia, histoloogia ja patoloogia v\xc3\xb5ivad erineda nii liigiti kui ka indiviiditi.\n_START_SECTION_\nRoomajatel\n_START_PARAGRAPH_\nRoomajate  lootel veelesinev k\xc3\xb5huaort jaguneb kolmeks: kaheks aordikaareks ning kopsuarteriks. Paremast aordikaarest l\xc3\xa4htuvad lisaks keha varustavatele soontele ka kaks paari uneartereid, mis suunduvad p\xc3\xa4he, ning eesj\xc3\xa4semeid varustavad rangluuarterid, vasakust aordikaarest aga ainult keha varustavad arterid (sealhulgas suur sisusearter). M\xc3\xb5lema aordikaare peasooned \xc3\xbchinevad tagapool seljaaordiks.\n_START_SECTION_\nMaolised\n_START_PARAGRAPH_\nT\xc3\xa4nap\xc3\xa4evastel madudel on tuvastatud kaks aordikaart: vasak ja parem._NEWLINE_Harilikul r\xc3\xa4stikul v\xc3\xa4ljub parem aordikaar s\xc3\xbcdame vatsakese vasemalt poolt, kulgeb vasaku aordikaare eest, liigub taha s\xc3\xb6\xc3\xb6gitoru ja hingetoruni ning \xc3\xbchineb aordiga (aortae dorsales). Vahepeal saab sellest alguse vasak \xc3\xbchisunearter. Vasak aordikaar v\xc3\xa4ljub s\xc3\xbcdame vatsakese paremalt poolt ja ei anna suuri harusid._NEWLINE_Vasaku ja parema aordikaare seintes paiknevad n\xc3\xa4rvikiud. Arterid paiknevad l\xc3\xbcmfikudedega \xc3\xbcmbritsetult.\n_START_SECTION_\nImetajatel\n_START_PARAGRAPH_\nAinupilulistel on \xc3\xbcksainus vasakpoolne aordikaar.\n_START_SECTION_\nKoduloomadel\n_START_PARAGRAPH_\nKoduloomadel algab aordikaar s\xc3\xbcdamepaunasiseselt. Aordikaar kulgeb s\xc3\xbcdamest V...VII rinnal\xc3\xbcli k\xc3\xb5rguseni ja seondub kopsut\xc3\xbcvega arterioossideme (lig.arteriosum) varal._NEWLINE_Aordikaare jagunemine on loomaliigiti ja indiviiditi erinev.\n_START_SECTION_\nInimestel\n_START_PARAGRAPH_\nInimestel on aordikaar \xc3\xbcleneva ja alaneva aordi vaheline osa. Aordikaarest v\xc3\xa4ljuvad arterid varustavad verega kaela, pead, \xc3\xbclaj\xc3\xa4semeid ja keha \xc3\xbclemist osa._NEWLINE_Aordikaar liigitatakse suure vereringe arterite hulka.\n_START_SECTION_\nPatoanatoomia\n_START_PARAGRAPH_\nAordikaarel on tuvastatud ateroskleroosi.'